Up-313/03
Datum: 2003-05-27T00:00:00.000+02:00
ecli: ECLI:SI:USRS:2003:Up.313.03
vrsta: posamični akt
zadeva: ustavna pritožba
objavljeno: Neobjavljeno | 27.05.2003
dokument: US22429
akt: Ustavna pritožba A. A. A. zoper sklep Komisije za vloge in pritožbe Občinskega sveta Občine Domžale št. 47100-209/02 z dne 9. 4. 2003
resitev: zavrženje
izrek: Ustavna pritožba A. A. A. zoper sklep Komisije za vloge in pritožbe Občinskega sveta Občine Domžale št. 47100-209/02 z dne 9. 4. 2003 se zavrže.
stavek: Izpodbijani akt Komisije po svoji vsebini ni posamičen akt iz 50. člena ZUstS, s katerim bi bilo odločeno o kakšni pritožničini pravici ali obveznosti.
odlocitev: sklep
geslo: 1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
podlaga: Člen 50.1, 55.1, Zakon o Ustavnem sodišču [ZUstS]
datum_vloge: 2003-05-07T22:00:00.000Z
datum_odlocitve: 2003-05-26T22:00:00.000Z

# Up-313/03 - 4

13. 6. 2003

# SKLEP

Ustavno sodišče je v postopku za preizkus ustavne pritožbe A. A. A. iz Ž. na seji senata dne 27. maja 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. A. zoper sklep Komisije za vloge in pritožbe Občinskega sveta Občine Domžale št. 47100-209/02 z dne 9. 4. 2003 se zavrže.**

## OBRAZLOŽITEV

Pritožnica vlaga ustavno pritožbo zoper sklep Komisije za vloge in pritožbe Občinskega sveta Občine Domžale št. 47100- 209/02 z dne 9. 4. 2003 (v nadaljevanju Komisija), s katerim je Komisija ugotovila, da so bili postopki pridobivanja zemljišč za gradnjo infrastrukture v Občini Domžale, ki jih je vodil Oddelek za gospodarske javne službe Občine Domžale, korektni in v skladu z obstoječo zakonodajo.

V skladu s prvim odstavkom 50. člena Zakona o Ustavnem sodišču (v nadaljevanju ZUstS) lahko ustavno pritožbo vloži, kdor meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena kakšna človekova pravica in temeljna svoboščina. Izpodbijani akt Komisije po svoji vsebini ni posamičen akt iz 50. člena ZUstS, s katerim bi bilo odločeno o kakšni pritožničini pravici ali obveznosti. Glede na navedbe v ustavni pritožbi Ustavno sodišče pojasnjuje še, da ustavna pritožba ni sredstvo za oblikovanje pogodbene cene.

Ker je ustavna pritožba nedopustna, jo je Ustavno sodišče zavrglo.

Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
Milojka Modrijan